I'tîdal Mehmûd: Qelenê Hunerê Gelekî Buha Ye Bo Jina Kurd 
Mêvana vê xelekê ji bernama Deng û Reng, hunermend I'tîdal Mehmûd e
Rêka hunerê di nav civakî kurdî de bi kelem û zorî ye, ji ber gelekj sedeman û bi taybetî li himberî jinên kurd ku gelek caran rê li pêş behre û zîrekbûna wan tê girtin. Ji ber vê yekê jî ew hunermendên jin di cavta kurdî de hêjane û mînakên serekeftinê ne di esmanê hunerê de. Hunrmend û stranbêj I’tidal Mehmûd yek ji wan jinên hunermend in, ku bi zorî hunera xwe hilgirtiye û ta roja îro berdewam dike. Ew ji bajarê Qamişlo ye û di nav malbatek hunerhez û welatperewr de mezin bûye. Destpêka wî di dîbestanên serkî de bû, lê belê ew di nav komên kurdî de û bi taybetî koma Xelet, xwe bi cemaweran re da naskirin û li ser dikên Newrozan hate naskirin. Bi tona dengê xwe ya taybet, şweazekî xweş da stranên xwe û yên go digotin ji hunermendên din re. ji ber kêmbûn yan tunebûna stana zarokan di nav stran û mûzîka kurdî de, hunermend Itîdal xwest ku vê gavê bavêje û di sala 2002'an de elbumek stranên zarokan belav kir bi hin ji awazên wê û gotinên helbestvan Ferhad Icmo. Di 2008an de elbumek bi navê “Cejne Îro” belav kir. Ji ber şerê Sûriyê û rewşa herêmên kurdî ew û malbata xwe berê xwe dan herêma kurdistanê û Dihokê bicî bûne. Li herêma kurdisatnê jî Itîdal, gelek beşdarî kirin di nav çalakiyên hunerî de li herêma kurdistanê û çend stran û vîdyo kilîp derxist. Ew gelek gazina ji civak û karbidestên siyaseta kurdî dike, ku ta roja îro nizanin çawa karibin qedirê hunermendên xwe bigirin û rêzê li wan bigrin ta ku karibin hunera xwe li pêşxînin û hunera kurdî zengîntir bikin. çend stranên zarokan: